ФК Ипсвич Таун

ФК Ипсвич Таун — англиски фудбалски клуб, од градот Ипсвич, Сафолк.https://www.bbc.co.uk/sport/football/teams/ipswich-townhttps://www.itv.com/news/anglia/topic/ipswich-town/ Моментално се натпреварува во Премиер лигата, највисокото ниво на англискиот фудбал.

Клубот бил основан во 1878 година, но не бил професионален се до 1936 година; дури откако станал професионален, се приклучил на фудбалската лига во 1938 година. Најголемиот успех Ипсвич го постигнал во сезоната 1961-1962, кога ја освоил досега својата единствена титула шампион на Англија. Покрај тоа, тој двапати завршувал како втор во врвната англиска дивизија на почетокот на 1980-тите години (1980-1981 и 1981-1982). Друг успех на клубот на домашната сцена е освојувањето на ФА Купот во сезоната 1977-1978, додека најголемиот успех на европските натпреварувања Ипсвич го остварил со освојувањето на Купот на УЕФА во сезоната 1980-1981.

Својте домашни натпревари Ипсвич ги игра на Портман Роуд, кој има капацитет од преку 30.000 седечки места. Најголемиот соперник на клубот е Норич Сити, против кои го играат дербито на Источна Англија. Традиционалната опрема на Ипсвич се состои од сини дресови и бели шорцеви.

Историја
Клубот е основан во 1878 година. До 1888 година бил познат под името АФК Ипсвич. Истата година тој се сооединил со Ипсвич Рагби Клуб, по што новиот клуб бил наречен ФК Ипсвич Таун.* http://tmwmtt.com/page.php?page=404  Во раните години од своето постоење клубот освоил низа локални натпреварувања како Suffolk Challenge Cup и Suffolk Senior Cup. Во 1907 година клубот станува член на Јужната аматерска лига, која ја освоиле во сезоната 1921-1922. Истиот успех клубот го повторил и во сезоните: 1929-1930, 1932-1933 и 1933-1934. Во 1934 година, Ипсвич станува член на Eastern Counties Football League. Година дена подоцна влегува во Јужната лига, која ја освоиле уште во својата првата сезона.* http://www.salarchives.co.uk/clubipswichtown.asp 

Ипсвич влегува во Фудбалската лига на 30 мај 1938, и играл во нејзината Трета дивизија Југ се до сезоната 1953-1954, кога ја освоиле титулата и избориле промоција во Втората дивизија.

Бои и симболи
Бои
Традиционалните бои на Ипсвич Таун кој ги има на опремата на клубот за домашните натпревари се сини дресови со бели шорцеви и сини чорапи. Еден од прекарите на Ипсвич Таун е „Блуз“ (The Blues, во превод Сините), што произлегува од нивниот традиционален дрес. Првите регистрирани бои на клубот биле сино-бели дресови со риги со црни шорцеви. Целосно сините дресови и белите шорцеви првпат биле носени во сезоната 1936–1937, по влегувањето на клубот во Јужната фудбалска лига откако станале професионални. Оттогаш тие стојат како основни бои на домашните дресови на клубот.

Откако станал професионален клуб, Ипсвич користел голем број на различни гостински бои на дресови, вклучувајќи бели, портокалови, црвени и црни вертикални риги, кларет и зелена, крем и црни вертикални риги и темно сина и кларет. Во 2006 година, клубот донирал 500 портокалови и сино-бели дресови на децата во Ирак.

За целосната историја на дресовите на клубот, видете 

 Симболи 
90 px|thumb|left|Лого
upright=0.7|thumb|Сафолк Панч
Грбот на фудбалскиот клуб Ипсвич Таун се состои од „штит“ кој содржи бел коњ таканаречен „Сафолк Панч“ (Suffolk Punch), локална раса коњ, и името на клубот. Усвоен е во 1972 година по конкурс и со текот на времето претрпел различни рестилации додека секогаш ја одржувал истата форма на „кренелен штит“ (како средновековните кули) со доминантна нијанса на сина наизменично со златно жолта или црвена боја. Единствената графичка промена била во рендерот на коњот, кој е направен повеќе сличен на Сафолк Панч.

Претходно симболот на клубот од 1933 до 1957 година се состоел од грбот на градот Ипсвич, штит со готски букви во горниот дел и стилизиран сад (Ипсвич е „пристанишен град“) со средновековен шлем во центарот и втор штит поделен композициски на две полиња, половината содржела неконтролиран лав, а другата половина три краја од бродови, и двете страни опкружени со два морски коња. Од 1965 година, централниот дел на логото (лавот и бродовите) бил прикажан на дресовите на клубот се до 1972 година.

Играчи
Моментален состав

 Менаџери 

Титули
 Домашни натпреварувања 
  Прва Дивизија / Премиер лига : 1
 1961-1962
 Втора Дивизија / Чемпионшип : 3
 1960-1961, 1967-1968, 1991-1992
 Трета Дивизија / Лига Еден : 2
 1953-1954, 1956-1957
 Јужна лига : 1
 1936-1937
  ФА Куп : 1
 1977-1978

Меѓународни натпреварувања
 Куп на УЕФА : 1
 1980-1981
 Тексако куп : 1
 1972-1973

Младински натпреварувања
  ФА Куп за млади : 3
 1972-1973, 1974-1975, 2004-2005

Милк куп : 1
2022 (под 18)

Статистика
 Учества во првенства 
Заклучно со сезоната 2024-2025 клубот се натпреварувал во следниве првенства:

 Ниво  Категорија Учества Деби Последна сезона Вкупно 1º  Прва дивизија  21  1961-1962  1985-1986  27 Премиер лига  6  1992-1993  2024-2025 2º  Втора дивизија  15  1954-1955  1991-1992  37 Прва дивизија  7  1995-1996  2003-2004 Чемпионшип  16  2004-2005  2023-2024 3º  Трета дивизија  11  1938-1939  1956-1957  15 Лига Еден  4  2019-2020  2022-2023

 Наводи 

 Надворешни врски 


 Останати сајтови 
 Ипсвич Таун на Sky Sports
 Ипсвич Таун на сајтот на Премиер лигата
 Ипсвич  Таун на сајтот на УЕФА

Ипсвич Таун